ઈન્ડિયન ઓઈલ કોર્પોરેશનના પૂર્વ ચેરમેન આર.એસ. બુટોલાએ કહ્યું કે, ‘અમેરિકામાં તોફાનથી અહીં રિફાઈનરી ઉત્પાદન ઠપ પડી ગયું. અમેરિકામાં લગભગ બે કરોડ બેરલ પ્રતિદિન ઉપ્તાદન ક્ષમતાની રિફાઈનરીઓ છે. તેમાં સ્થાનિક વપરાશની સાથે પેટ્રોલિયમ ઉત્પાદનોનો નિકાસ પણ કરવામાં આવે છે. તોફાનને કારણે તેમાંથી 30થી 40 લાખ ટન ઉત્પાદન ક્ષમતા પ્રભાવિત થઈ. તેનાથી અમેરિકામાં નિકાસ માટે પેટ્રોલની ફ્રી-ઓન-બોર્ડ (એફઓબી) કિંમત એટલે કે નિકાસ મૂલ્ય કે જે જૂન સરેરાશ 1.44 ડોલર પ્રતિ ગેલન હતું, તે વાવાઝોડાના અહેવાલોથી ઓગસ્ટમાં વધીને 1.62 ડોલર અને તોફાન આવ્યા બાદ સપ્ટેમ્બરમાં વધીને 1.83 ડોલર પ્રતિ ગેલન સુધી પહોંચી ગયું.’